**ELŐTERJESZTÉS**

**Szombathely Városstratégiai, Idegenforgalmi és Sport Bizottság**

**2019. november 26-i ülésére**

**Javaslat a közvilágítás korszerűsítésének kivitelezéséhez kapcsolódó döntés meghozatalára**

A Közgyűlés 12/2019. (II.28.) Kgy. számú határozatában felkért, hogy a közvilágítással kapcsolatos kivitelezési munka átadása után 3 hónappal készíttessek vizsgálatot a megtakarítás mértékéről, valamint arra, hogy kérjek fel műszaki és pénzügyi szakértőt annak megállapítására, hogyan lehet Szombathely városában megfelelő minőségű világítást biztosítani, ennek milyen költségei vannak.

A beruházás megvalósítása előtt a meglévő megvilágítási szint rögzítése céljából nem készült az egész városra kiterjedő utcánkénti „állapotfelmérés”, emiatt a régi és az új állapotra vonatkozóan összehasonlításra nincs lehetőség.

A beruházás célja a korszerű LED-es technológiájú lámpatestek felszerelésével az útkategóriának megfelelő szabványos megvilágítás fenntartása mellett, az üzemeltetési költségek csökkentése volt. A kiviteli terv az útkategóriáknak megfelelő szabvány szerint megvilágítás kiépítését tartalmazta. A beruházás csak a lámpatestek cseréjére vonatkozott, új kandeláberek beépítését nem tartalmazta.

A megtakarítás mértéke egy teljes év üzemelési tapasztalata ismeretében értékelhető (áramdíj, illetve lízingdíj esetleges változások).

Kérem a Tisztelt Bizottságot, hogy az előterjesztésben foglaltakat tárgyalja meg, és a határozati javaslat szerint hozza meg döntését.

**Szombathely, 2019. november „ ”**

 **/: Horváth Soma :/**

**Határozati javaslat**

**……../2019. (XI. 26.) VISB. sz. határozat**

A Városstratégiai, Idegenforgalmi és Sport Bizottságmegtárgyalta a „Javaslat a közvilágítás korszerűsítésének kivitelezéséhez kapcsolódó döntés meghozatalára” című előterjesztést és a következő döntést hozta:

A Bizottság javasolja a Közgyűlésnek, kérje fel a polgármestert, hogy a közvilágítással kapcsolatos megtakarítás mértékéről egy éves tapasztalat alapján készítsen beszámolót és eredményét terjessze a Közgyűlés elé.

**Felelős:**  Dr. Nemény András polgármester

 Dr. Horváth Attila alpolgármester

 Horváth Soma alpolgármester

 Dr. Károlyi Ákos jegyző

(A végrehajtásért felelős:

Kalmár Ervin, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője,)

**Határidő:** 2020. november 30.